Esmaspäeval, 11. septembril nägi publik Toronto rahvusvahelisel filmifestivalil (TIFF) Soome, Rootsi, Eesti ja Belgia koostöös valminud seriaali „Estonia“ avaosi, mis pälvisid sooja vastuvõtu ning pärast maailmaesilinastust tänati seriaali tegijaid nii delikaatse teema käsitlemist sedavõrd väärikal moel.
#000005
Sarja üks Eesti-poolseid produtsente Elina Litvinova ütles, et linastuse järel tuli publik tegijaid kogetu eest kättpidi tänama. „Inimesed siin Torontos olid väga puudutatud ja imestasid, et nad polnud nii suurest katastroofist varem kuulnud. Kõik siinsed eestlased tulid muidugi kallistama. Tagasiside oli tõesti vapustav, meid tänati, kuivõrd peenetundeliselt seda lugu räägime.“
#000008
Filmi üks režissööre Måns Månsson lisas, et niivõrd tundliku teema käsitlemine peabki olema tasakaalukas ja lugupidav. „Tegijatena vastutame selle eest, mil moel oma vaatajatele lugu jutustame ning kuidas nii tundliku teemaga ümber käime. Mul on hea meel, et sarja meeskond julges „Estonia“ lugu jutustada, sest vastasel juhul jääkski see rääkimata. Oli väga liigutav tunda publiku tugevat emotsionaalset tagasisidet meie loomingule.“
#000009
Seriaali „Estonia“ võtted toimusid Soome firma Fisher Kingi, Eesti Amrion ja Three Brothersi, Rootsi Kärnfilmi ja Belgia Panache Productionsi koostöös. Seriaal vaatleb õnnetuse asjaolusid läbi eri tegelaskujude. Lugu algab päästjatega merel ning liigub laeva meeskonnaliikmete ja reisijateni. Oma lugu on rääkida pääsenutel, pereliikmetel, poliitikutel ja ajakirjanikel. Seriaali lõpposas näeme uurimiskomisjoni lõppraportit ning vastukaja sellele.
#000010